Justus Heinrich von Radinghi vapp
**Justus Heinrich von Radingh** (25. mai (vkj 15. mai) 1665 – 6. jaanuar 1742 (vkj. 26. detsember 1741) Riia) oli baltisaksa päritolu Hollandi, Pfalzi, Hessen-Kasseli ja Venemaa sõjaväelane (kindralmajor) ning Tiinuse mõisnik.

Justus Heinrich von Radingh sündis Tiinuse mõisniku Reinhold von Radinghi (surnud 1717) ja Maria Agnese Oldekopi (sündinud 1644) pojana. Tema emapoolne vanaisa oli kuulus saksa jurist Justus Oldekop (1597–1663).

Radingh asus noore mehena väeteenistusse Hollandi Sinisesse Kaardiväkke, mille koosseisus tegi kaasa Oranje Willemi sõjakäigu Inglismaale.

1701. aastal asus ta brigaadimajori auastmes teenima Pfalzi sõjaväes, saades brigaadimajori auastme.

Alates 1703. aastas teenis ta Hessen-Kasseli kroonprints Friederichi (hilisem Rootsi kuningas Frederik I) vägedes. Esialgu teenis Radingh ooberstleitnandina Hesseni grenaderirügemendis ning alates 1705. aastast ooberstina ühes Hesseni jalaväerügemendis. Hessen-Kasseli teenistuses võttis ta osa ka Hispaania pärilussõjast. Alates 1709. aastast oli ta Hessen-Kasseli 10. jalaväerügemendi ülem. Hessen-Kasseli teenistuses oli ta 1720. aastani.

1736. aastal asus ta Venemaa teenistusse ja võttis Burchard Christoph von Münnichi alluvuses osa Vene-Türgi sõjast. Elu lõpuaastatel teenis ta Riia ning Dünamünde ülemkomandandina.

Justus Heinrich von Radingh maeti Anseküla kiriku krüpti, mis oli Tiinuse Radinghite matusepaik.

Anseküla kirikus asus Justus Heinrich von Radinghi tellitud suur maal, millel olid koos temaga kujutatud sünnitusel surnud teine abikaasa ning kolm noorelt surnud last. Kirikus asus ka Radinghi ja tema abikaasa kingitud armulauakarikas.

Perekond
--------

Justus Heinrich von Radingh abiellus 1706. aastal Weselist pärit Johanna Christina von Costiga, kes oli Brandenburgi ooberstleitnant Gerhard von Costi ja tema abikaasa Johanna Christina (sündinud Hartman) tütar. Abielust sündis üks tütar:

* Friederike Christina Catharina von Radingh (1708–1789), abiellus Triigi, Vaemla, Kassari ja Aunaku mõisniku Heinrich Caspar von Stackelbergiga (1702–1778)

Hiljem abiellus Justus Heinrich von Radingh 1720. aastal Hamburgis Katharina von Breverniga (1697–1730), kes oli Vainiži ja Ķieģeļi mõisniku, Liivimaa maanõuniku, tõelise riiginõuniku ning Riigi Justiitskolleegiumi asepresidendi Hermann von Breverni (suri 1721) ja tema abikaasa Katharina (sündinud von Reutern) tütar. Abielust sündisid:

* Hermann Reinhold von Radingh (suri noorelt)
* Hermann Johann von Radingh (1724–1790)
* Katharina von Radingh (1725–1763), abiellus 1748 Georg Johann von Hastferiga
* Gustav Heinrich von Radingh (suri noorelt)
* Karl Ludwig von Radingh (suri noorelt)

Esivanemad
----------


|  |
| --- |
| **Justus Heinrich von Radinghi esivanemad** |
|  **Justus Heinrich von Radingh(1667–1742)**  | Reinhold von Radingh(surnud 1717) | Henricus Radingius | ... | ... |
| ... |
| ... | ... |
| ... |
| ... von Tois | Claus von Tois(suri 1602) | Claus von Tois(suri 1560) |
| Sophia von Schulmann |
| Anna Wulff | Johann Wulff |
| Anna Ninigall |
| Maria Agnesa Oldekop(sündis 1644) | Justus Oldekop(1597–1663) | Jobst Oldekop | Henning Oldekop |
| ... |
| Barbara Wedemeyer | Nikolaus Wedemeyer |
| ... |
| Elisabeth Roth | Heinrich Roth | ... |
| ... |
| Margaretha Hattorf(1585–1647) | Heinrich Hattorf(1551–1613) |
| Elisabeth Dortmund(1561–1640) |

Vaata ka
--------

* Radingh

Viited
------

1. 1 2 3 4 5 6 7 8  "Genealogisches Handbuch der Oeselschen Ritterschaft". 1935. lk 556-557
2. 1 2 3 4  EAA 854.7.459 Lebenslauf des Generalmajors Justus heinrich von Rading (gestorben am 26. Dezember 1742)
3. ↑  Rudolf Witzel "Hessen Kassels Armee in der Alliierten Armee 1762". BoD – Books on Demand, 2008, lk 109
4. ↑  M. Körber "Mönda Anseküla kirikust, Sörwemaal", Saarlane, nr. 18, 30. aprill 1891